San Migelis (Salvadoras)
San Migelis (isp. San Miguel arba San Miguel de la Frontera) – trečias pagal dydį Salvadoro miestas. Įsikūręs šalies rytinėje dalyje, 138 km nuo San Salvadoro, netoli San Migelio ugnikalnio. Departamento centras. 282,4 tūkst. gyventojų (2006 m.). Svarbus tekstilės, kavos, chemijos pramonės centras. Svarbus turistinis centras (mieste vyksta spalvingi karnavalai).